আমাজন নদী অববাহিকায় অধিকাংশ স্থান জুড়েই চিরহরিৎ বৃক্ষের বনভূমি দেখা যায়। নিরক্ষরেখার উভয় পাশে অবস্থিত হওয়ায় এখানে সারাবছর প্রচুর উষ্ণতা ও বৃষ্টিপাত হয়। এখানে ঘন চিরহরিৎ গাছের বনভূমির সৃষ্টি হয়েছে। এই অরণ্যকে ক্রান্তীয় বৃষ্টি অরণ্য বলে।
আমাজন নদী অববাহিকা জুড়ে অবস্থিত এই অরণ্য পৃথিবীর নিবিড়তাম ক্রান্তীয় বৃষ্টি অরণ্য, এখানকার গাছগুলোর পাতা বড় । গাছগুলো ঘন সন্নিবিষ্ট হওয়ায় অরণ্যের তলদেশে সূর্যের আলো পৌছাতে পারে না। যেন মনে হয় অরণ্যের ওপরটা চাঁদোয়ার মতো ঢাকা আছে।
এই অরণ্যে বৃক্ষ শ্রেণির গাছের সাথে সাথে লতানো পরজীবী গাছ প্রচুর পরিমাণে জন্মায়। সূর্যের আলো পৌঁছাতে না পারায় এই অরণ্যের তলদেশ স্যাঁতস্যাঁতে প্রকৃতির। দুর্গম ও অপ্রবেশ্য সেলভা অরণ্যের এই পরিবেশে ফার্ন , ছত্রাক, শৈবাল ও বিভিন্ন ধরনের আগাছার সাথে সাথে বিষাক্ত সাপ, ট্যারানটুলা মাকড়সা, মাছি, মাংসাশী পিঁপড়, বাদুড়, জোঁক প্রভৃতি জীবজন্তু দেখা যায়। এছাড়া এই অঞ্চলের নদীতে মাংসাশী পিরানহা মাছ, কুমির দেখা যায়।
তাই আমাজন অববাহিকার ক্রান্তীয় বৃষ্টিঅরণ্য দুর্গম প্রকৃতির ।